CELEX: 52010PC0283
Language: mt
Date: 2010-05-31
Title: Proposta għal regolament tal-Parlament Ewropew u tal-Kunsill li jemenda r-Regolament (KE) Nru 663/2009 li jistabbilixxi programm li jgħin l-irkupru ekonomiku permezz tal-għoti ta' għajnuna finanzjarja Komunitarja għall-proġetti fil-qasam tal-enerġija

|

52010PC0283

 Proposta għal regolament tal-Parlament Ewropew u tal-Kunsill li jemenda r-Regolament (KE) Nru 663/2009 li jistabbilixxi programm li jgħin l-irkupru ekonomiku permezz tal-għoti ta' għajnuna finanzjarja Komunitarja għall-proġetti fil-qasam tal-enerġija  /* KUMM/2010/0283 finali - COD 2010/0150 */  

	[pic] | IL-KUMMISSJONI EWROPEA |Brussel 31.5.2010KUMM(2010)283 finali2010/0150 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament (KE) Nru 663/2009 li jistabbilixxi programm li jgħin l-irkupru ekonomiku permezz tal-għoti ta' għajnuna finanzjarja Komunitarja għall-proġetti fil-qasam tal-enerġijaMEMORANDUM TA' SPJEGAZZJONIIr-Regolament (KE) Nru 663/2009 tat-13 ta' Lulju 2009[1] stabbilixxa programm li jgħin l-irkupru ekonomiku tal-Ewropa (EEPR) permezz tal-għoti ta' EUR 3.98 biljun sal-aħħar tal-2010. L-EEPR huwa strument finanzjarju li l-għan prinċipali tiegħu hu li jistimula l-irkupru mix-xejriet negattivi li jaffettwaw l-ekonomija tal-UE filwaqt li jiffoka fuq il-ksib tal-prijoritajiet tal-politika tal-enerġija tal-UE, jiġifieri s-sigurtà u d-diversifikazzjoni tal-provvista tal-enerġija, it-tħaddim tas-suq intern tal-enerġija u t-tnaqqis tal-emissjonijiet tal-gass b'effett serra. Dan il-finanzjament Komunitarju kien allokat għal tliet sottoprogrammi li għandhom x'jaqsmu ma' proġetti ta' infrastruttura tal-gass u l-elettriku; il-proġetti tal-enerġija mir-riħ lil hinn mill-kosta (OWE), u l-proġetti tal-qbid u l-ħżin tal-karbonju (CCS).Il-Kummissjoni adottat id-deċiżjonijiet dwar l-għotjiet fid-9 ta' Diċembru 2009 għal kull sottoprogramm OWE u CCS u fl-4 ta' Marzu 2010 għall-proġetti ta' infrastruttura tal-gass u l-elettriku. Fir-rapport mill-Kummissjoni tas-27 ta' April 2010[2] dwar l-implimentazzjoni tal-EEPR hu stmat li matul ir-rebbiegħa tal-2010 se jiġi impenjat kważi l-pakkett finanzjarju kollu tal-EEPR (EUR 3.98 biljun). Madankollu, madwar EUR 114 miljun mhux se jiġi impenjat għall-ambitu tar-Regolament EEPR adottat fit-13 ta' Lulju 2009. Ir-Rapport jindika li dan l-ammont mhux mistenni jinbidel, imma jinnota li xi promoturi ta' proġetti jistgħu jonqsu (għal raġunijiet legali, finanzjarji jew tekniċi) milli jżommu konformità ma' xi kundizzjonijiet speċifiċi tal-ħlas ta' għotjiet, u dan jista' jwassal biex fl-aħħar mill-aħħar jiġu impenjati inqas fondi għall-ambitu tar-Regolament EEPR adottat fit-13 ta' Lulju 2009. L-ammont preċiż ta' fondi mhux impenjati se jsir magħruf fil-ħarifa 2010.L-iffrankar tal-enerġija huwa l-iktar mod immedjat u kost-effikaċi tal-UE li jindirizza l-miri strateġiċi tal-UE fil-ġlieda kontra t-tibdil fil-klima billi jiżgura s-sigurtà fil-provvista tal-enerġija u jwassal għal żvilupp ekonomiku u soċjali sostenibbli. Fid-dawl tal-istrateġija "Ewropa 2020" għal tkabbir u impjiegi sostenibbli, l-iżvilupp ta' iktar sorsi rinnovabbli u l-promozzjoni tal-effiċjenza fl-użu tal-enerġija se jikkontribwixxu għal Tkabbir iktar Ekoloġiku, li joħloq ekonomija kompetittiva u sostenibbli, u li jindirizza t-tibdil fil-klima. Billi tagħti l-appoġġ tagħha lil dawn il-politiki, l-Ewropa se toħloq iktar impjiegi u opportunitajiet ekoloġiċi fis-suq li jħeġġu l-iżvilupp ta' ekonomija kompetittiva, sikura u sostenibbli.Għalkemm il-previżjonijiet ta' tkabbir tal-PGD għall-ewwel nofs tal-2010 tjiebu, ir-rata ta' tkabbir fl-UE mbassra għall-2010 tibqa' l-istess, jiġifieri ta' 0.7%. Barra minn hekk, il-produzzjoni industrijali u l-figuri tal-bejgħ bl-imnut, fost l-oħrajn, huma inqas promettenti, u l-investimenti għadhom dgħajfin. Bl-istess mod, is-swieq finanzjarji għadhom instabbli u inċerti[3]. Meta wieħed kellu jżid ma' dan, is-suq ta' xogħol fi stat dgħajjef, il-kriżi ekonomika fl-Ewropa għadha tinħass u jeħtieġ li l-UE tieħu azzjoni immedjata u effikaċi li tkun konformi mal-miri politiċi.L-għoti ta' inċentivi finanzjarji akbar u ta' aktar għajnuna teknika huwa element importanti biex jiġu indirizzati l-ostakoli dovuti għal-livell għoli ta' spejjeż inizjali u n-nuqqas ta' informazzjoni u biex jistimula t-titjib fl-enerġija sostenibbli. F'suq ristrett minħabba l-kriżi ekonomika li qed tiddomina u f'mument ta' kawtela li l-banek kummerċjali li qed jiġġeneraw rati baxxi ta' interess qed jiffaċjaw hemm ostakoli oħra għall-finanzjament ta' proġetti favur il-promozzjoni ta' dan il-qasam ta' politika. L-esperjenzi li diġà hemm madwar l-Ewropa juru kif politiki ta' għajnuna finanzjarja li huma mmirati u mfassla sew jistgħu jwasslu għal titjib kbir u kif dawn jirnexxilhom jisfruttaw l-iżvilupp potenzjali tal-enerġija rinnovabbli.L-investimenti fil-qasam tal-enerġija sostenibbli jistgħu jkunu mill-iktar effikaċi u ta' benefiċċju meta jkunu mmirati fil-livelli muniċipali u lokali. Ir-rinnovazzjoni tal-enerġija fid-djar, l-installazzjonijiet deċentralizzati tal-enerġija rinnovabbli u l-pjanijiet ta' mobbiltà urbana huma attivitajiet li jeżiġu ħafna xogħol minn nies ikkwalifikati, li x-xogħlijiet tagħhom mhumiex soġġetti għal delokalizzazzjoni. Huwa għalhekk proċess intensiv ħafna f'termini ta' ħolqien ta' impjiegi. Barra minn hekk, l-enerġija rinnovabbli fil-livell lokali tikkontribwixxi b'mod deċiżiv għal politiki oħrajn, bħalma huma l-integrazzjoni soċjali, jew it-titjib fil-kwalità tal-ħajja u l-attrazzjoni tal-komunitajiet lokali għall-impriżi u l-viżitaturi.F'dan il-kuntest, l-għajnuna teknika u l-inċentivi finanzjarji jistgħu jgħinu fit-tħejjija u l-immobilizzar tal-Fondi Strutturali u ta' Koeżjoni eżistenti bl-aqwa mod possibbli.Fit-tieni Analiżi Strateġika tal-Politika dwar l-Enerġija[4], il-Kummissjoni Ewropea ħabbret il-ħsieb tagħha li tniedi Inizjattiva ta' Finanzjament favur l-Enerġija Sostenibbli b'kooperazzjoni mal-Bank Ewropew għall-Investiment u Istituzzjonijiet Finanzjarji Internazzjonali oħrajn (IFIs) sabiex jistabbilixxu mekkaniżmi ta' finanzjament xierqa għall-iżvilupp massiv fl-effiċjenza fl-użu tal-enerġija u l-enerġiji rinnovabbli.L-għoti ta' għajnuna finanzjarja li jsir minn intermedjarji finanzjarji bħalma huma l-IFIs jgħin sabiex il-finanzjament tal-UE jintuża bl-iktar mod effiċjenti u jimmassimizza l-impatt tiegħu fuq perjodu qasir ta' żmien, bl-iktar benefiċċji possibbli għall-attività ekonomika u l-ħolqien tal-impjiegi. Permezz tal-finanzjament tal-għajnuna teknika għall-iżvilupp tal-proġetti flimkien mal-iskemi ta' inċentivi finanzjarji innovattivi (bħalma huma garanziji, self b'rata baxxa ta' interess, strumenti kkumbinati u finanzjament tal-proġetti), jista' jiġi żgurat fattur għoli ta' xprunar bejn il-finanzjament tal-UE u l-investiment totali mobilizzat.Dawn l-elementi tqiesu meta kienet qed titfassal il-proposta preżenti.Qed jiġi propost li l-fondi mhux impenjati jintużaw fl-ambitu tal--Kapitolu II tar-Regolament EEPR biex jonħoloq strument finanzjarju speċifiku li jappoġġa l-effiċjenza fl-użu tal-enerġija u l-inizjattivi rinnovabbli fi ħdan l-Inizjattiva ta' Finanzjament għall-Enerġija Sostenibbli. Il-faċilità finanzjarja għandha tappoġġa l-iżvilupp ta' proġetti ta' effiċjenza fl-użu tal-enerġija u ta' enerġija rinnovabbli li jkunu aċċettati mill-banek u għandha tiffaċilita l-finanzjament ta' investimenti f'dan il-qasam, b'mod partikolari f'kuntest urban. Sabiex tkun imħeġġa l-promozzjoni ta' għadd kbir ta' investimenti diċentralizzati, l-awtoritajiet pubbliċi fil-livelli muniċipali, lokali u reġjonali se jkunu l-benefiċjarji. L-approċċ se jkompli fuq is-suċċess tal-Konvenzjoni tas-Sindki, li ġiet iffirmata minn iktar minn 1600 reġjun u belt madwar l-Ewropa.Il-proġetti ta' enerġija sostenibbli li se jiġu ffinanzjati jinkludu binjiet pubbliċi u privati, produzzjoni kkumbinata ta' sħana u elettriku (CHP) li tkun effikaċi u netwerks distrettwali ta' sħana/tkessiħ (b'mod partikolari mis-sorsi ta' enerġija rinnovabbli), sorsi ta' enerġija rinnovabbli diċentralizzati installati fil-lokal, trasport urban nadif u infrastrutturi lokali bħalma huma l-grids intelliġenti, sistemi effikaċi tad-dawl tat-toroq u meters intelliġenti.Il-faċilità għandha tiġi implimentata minn intermedjarju finanzjarju wieħed jew aktar, bħalma huma l-IFIs. L-għażla se ssir abbażi wiri ta' ħila tal-intermedjarji finanzjarji fl-użu tal-finanzjament bl-iktar mod effikaċi u effiċjenti. L-intermedjarji finanzjarji għandhom jadottaw skemi finanzjarji li jiggarantixxu fattur għoli ta' xprunar bejn il-finanzjament tal-UE u l-investiment totali sabiex l-investimenti fl-UE jiżdiedu b'mod sinifikanti. L-ilħiq ta' dan il-fattur ta' xprunar għandha tkun kundizzjoni neċessarja minn qabel għall-għajnuna finanzjarja. L-intermedjarji finanzjarji għandhom ikunu konformi mal-ġestjoni trasparenti u l-proċeduri ta' rappurtar li jippermettu s-superviżjoni stretta tal-Kummissjoni fl-użu tal-finanzjament; l-ebda finanzjament ieħor għajr għall-miżati ta' ġestjoni jew spejjeż marbuta mal-istabbiliment u l-implimentazzjoni tal-faċilità ma għandu jkun disponibbli għal dawk l-intermedjarji finanzjarji. Fl-aħħar nett, in-negozjati mal-IFIs jistgħu jsiru b'mod parallel mal-proċedura leġiżlattiva li tiffaċilita l-impenn bikri tal-fondi.Skont ir-Regolament EEPR, il-faċilità għandha tkun limitata għall-finanzjament tal-miżuri li għandhom impatt rapidu, sostanzjali u li jista' jitkejjel, fuq l-irkupru ekonomiku fi ħdan l-UE, iktar sigurtà tal-enerġija u tnaqqis fl-emissjonijiet tal-gass b'effett serra.Fl-għażla tal-miżuri ffinanzjati fl-ambitu tal-faċilità, għandhom jiġu applikati l-kriterji stipulati fir-Regolament EEPR adottat fit-13 ta' Lulju 2009. Dawn il-kriterji jinkludu l-istabbilità u l-adegwatezza teknika tal-approċċ, l-istabbilità tal-pakkett finanzjarju, il-maturità tal-proġett, kemm in-nuqqas ta' aċċess ta' finanzi għal din il-miżura qiegħed idewwem l-implimentazzjoni tal-azzjoni u kemm l-għajnuna tal-EEPR se tistimula l-finanzi pubbliċi u privati, kif ukoll l-impatti soċjoekonomiċi u ambjentali. Il-bilanċ ġeografiku tal-proġetti għandu jitqies bħala element essenzjali wkoll.Din il-proposta hija konformi bis-sħiħ mad-Dikjarazzjoni[5] msemmija fil-Premessa nru 7 tar-Regolament EEPR[6], li tindika l-ħsieb li għandha l-Kummissjoni biex tipproponi, jekk xieraq, miżuri li jippermettu r-riallokazzjoni tal-fondi mhux impenjati għall-finanzjament tal-proġetti fl-oqsma tal-effiċjenza fl-użu tal-enerġija u l-enerġija mis-sorsi rinnovabbli, meta toħroġ ir-rapport tagħha fl-2010 dwar l-implimentazzjoni tar-Regolament.2010/0150 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament (KE) Nru 663/2009 li jistabbilixxi programm li jgħin l-irkupru ekonomiku permezz tal-għoti ta' għajnuna finanzjarja Komunitarja għall-proġetti fil-qasam tal-enerġijaIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-funzjonament tal-Unjoni Ewropea, u b'mod partikolari l-Artikolu 194(1)(c) tiegħu,Wara li kkunsidraw il-proposta mill-Kummissjoni Ewropea[7],Wara li kkunsidraw l-opinjoni tal-Kumitat Ekonomiku u Soċjali Ewropew[8],Wara li kkunsidraw l-opinjoni tal-Kumitat tar-Reġjuni[9],Wara t-trażmissjoni tal-proposta lill-Parlamenti nazzjonali,Waqt li jaġixxu b'konformità mal-proċedura leġiżlattiva ordinarja,Billi:1.  Ir-Regolament (KE) Nru 663/2009 tal-Parlament Ewropew u tal-Kunsill tat-13 ta’ Lulju 2009[10] stabbilixxa programm li jgħin l-irkupru ekonomiku għall-Ewropa (EEPR) permezz ta' għotja ta' EUR 3.98 biljun sal-aħħar tal-2010.2.  Parti mill-flus mhux se jkunu impenjati fl-ambitu tas-sottoprogrammi msemmija fil-Kapitolu II tar-Regolament (KE) Nru 663/2009.3.  Fid-dawl tal-istrateġija "Ewropa 2020" għal tkabbir u impjiegi sostenibbli, l-iżvilupp ta' iktar sorsi rinnovabbli u l-promozzjoni tal-effiċjenza fl-użu tal-enerġija se jikkontribwixxu għal Tkabbir iktar Ekoloġiku, li joħloq ekonomija kompetittiva u sostenibbli, u li jindirizza t-tibdil fil-klima. Bl-appoġġ tagħha għal dawn il-politiki, l-Ewropa se toħloq iktar impjiegi u opportunitajiet ekoloġiċi fis-suq u hekk tħeġġeġ l-iżvilupp ta' ekonomija kompetittiva, sikura u sostenibbli.4.  L-għoti ta' aktar inċentivi finanzjarji huwa element importanti biex jiġu indirizzati l-ostakoli dovuti għall-livell għoli ta' spejjeż inizjali u biex jistimula t-titjib fl-enerġija sostenibbli. L-investimenti fil-qasam tal-enerġija sostenibbli jistgħu jkunu mill-iktar effettivi u ta' benefiċċju meta jkunu mmirati fil-livelli muniċipali u lokali.5.  Għalhekk, għandu jiġi mfassal strument finanzjarju speċifiku li jappoġġa l-effiċjenza fl-użu tal-enerġija u l-inizjattivi rinnovabbli fi ħdan l-Inizjattiva ta' Finanzjament għall-Enerġija Sostenibbli[11] sabiex jintużaw il-fondi mhux impenjati fl-ambitu tal-Kapitolu II tar-Regolament (KE) Nru 663/2009. Il-faċilità finanzjarja għandha tappoġġa l-iżvilupp ta' proġetti ta' effiċjenza fl-użu tal-enerġija u ta' enerġija rinnovabbli li jkunu aċċettati mill-banek u li tiffaċilita l-finanzjament ta' investimenti f'dan il-qasam minn awtoritajiet lokali u reġjonali, b'mod partikolari f'kuntest urban.6.  Sabiex jiġi mmassimizzat l-impatt tal-finanzjament tal-UE fuq perjodu qasir ta' żmien, il-faċilità għandha tkun ġestita minn intermedjarju finanzjarju wieħed aktar, bħalma huma l-Istituzzjonijiet Finanzjarji Internazzjonali (IFIs). L-għażla għandha ssir abbażi wiri ta' ħila tal-intermedjarji finanzjarji fl-użu tal-finanzjament bl-iktar mod effiċjenti u effikaċi u bl-iktar fattur għoli ta' xprunar bejn il-finanzjament tal-UE u l-investiment totali sabiex jiżdiedu l-investimenti sinifikanti fl-UE.7.  Skont ir-Regolament (KE) Nru 663/2009, il-faċilità għandha tkun limitata għall-finanzjament tal-miżuri li għandhom impatt rapidu, sostanzjali u li jista' jitkejjel fuq l-irkupru ekonomiku fi ħdan l-UE, iktar sigurtà tal-enerġija u tnaqqis fl-emissjonijiet tal-gass b'effett serra. Fl-għażla u l-eliġibilità tal-miżuri ffinanzjati fl-ambitu tal-faċilità, għandhom jiġu applikati bis-sħiħ il-kriterji stipulati fir-Regolament (KE) Nru 663/2009. Il-bilanċ ġeografiku tal-proġetti għandu jitqies bħala element essenzjali wkoll.8.  Peress li l-ammont eżatt ta' fondi mhux impenjati jista' jsir magħruf biss sal-aħħar tal-2010, l-impenji legali individwali li jimplimentaw l-impenji baġitarji għandhom isiru sal-31 ta' Marzu 2011.9.  Minħabba l-ħtieġa urġenti li jiġu indirizzati l-kriżijiet ekonomiċi u l-ħtiġijiet urġenti tal-enerġija tal-Unjoni, in-nefqa għandha tkun eliġibbli mit-13 ta' Lulju 2009 peress li ħafna applikanti talbu għall-eliġibbiltà tan-nefqa minn meta ressqu l-applikazzjoni tal-għotja skont l-Artikolu 112 tar-Regolament (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej.10.  Minħabba l-ħtieġa urġenti li jiġu indirizzati l-kriżi ekonomika u l-ħtiġijiet tal-enerġija tal-Unjoni Ewropea, dan ir-Regolament għandu jidħol fis-seħħ malajr kemm jista’ jkun wara li jiġi ppubblikat,ADOTTAW DAN IR-REGOLAMENT:Artikolu 1 Emendi għar-Regolament (KE) Nru 663/2009Ir-Regolament (KE) Nru 663/2009 huwa emendat kif ġej:11.  Fl-Artikolu 1, jiddaħħal ir-raba' paragrafu li ġej:"Dan ir-Regolament għandu jippermetti għall-ħolqien ta' strumenti finanzjarji li jappoġġaw l-effiċjenza fl-użu tal-enerġija u l-inizjattivi rinnovabbli."12.  Fl-Artikolu 3, il-paragrafu 2 għandu jinbidel b’dan li ġej:"L-impenji legali individwali fl-ambitu tal-Kapitolu II li jimplimentaw l-impenji baġitarji li saru fl-2009 u l-2010 għandhom isiru sal-31 ta' Diċembru 2010. L-impenji legali individwali skont l-Artikolu 22 għandhom iseħħu sal-31 ta' Marzu 2011."13.  L-Artikolu 22 jinbidel b'dan li ġej:"Artikolu 22 Il-fondi li ma jistgħux ikunu impenjati fl-ambitu tal-Kapitolu II jew li ma jistgħux ikunu disponibbli sal-31 ta' Diċembru 20101. Skont l-Artikolu 3(2), l-approprjazzjonijiet li ma jistgħux ikunu soġġetti għal impenji legali individwali fl-ambitu tal-Kapitolu II għal ammont ta' EUR 114 miljun, u eventwalment approprjazzjonijiet oħra li jsiru disponibbli b'riżultat ta' nuqqas ta' implimentazzjoni totali jew parzjali tal-proġetti skont il-Kapitolu II għandhom jiġu allokati għal faċilità finanzjarja fi ħdan l-Inizjattiva ta' Finanzjament għall-Enerġija Sostenibbli[12].2. Il-faċilità finanzjarja msemmija fil-paragrafu 1 għandha tiġi implimentata skont l-Anness II. Id-dispożizzjonijiet tal-Artikolu 23(1) ma għandhomx japplikaw.14.  Fl-Artikolu 23(2), it-tieni sentenza għandha tinbidel b'dan li ġej:"In-nefqa tista' tkun eliġibbli mit-13 ta' Lulju 2009."15.  L-Anness għandu jingħata isem ġdid: Anness I u għandu jiżdied Anness II ġdid:"Anness II Faċilità finanzjarja fi ħdan l-Inizjattiva ta' Finanzjament għall-Enerġija SostenibbliI. Implimentazzjoni ta' faċilità finanzjarja għall-proġetti ta' enerġija sostenibbliIl-faċilità finanzjarja għandha tappoġġa l-iżvilupp ta' proġetti ta' effiċjenza fl-użu tal-enerġija u ta' enerġija rinnovabbli li jkunu aċċettati mill-banek u għandha tiffaċilita l-finanzjament ta' investimenti f'dan il-qasam, minn awtoritajiet pubbliċi fil-livell muniċipali, lokali u reġjonali. Din il-faċilità għandha tkun implimentata skont id-dispożizzjonijiet dwar id-delegazzjoni ta' kompiti ta' eżekuzzjoni baġitarja stipulati fir-Regolament Finazjarju u r-Regoli ta' Implimentazzjoni tiegħu.Il-faċilità għandha tintuża għall-proġetti ta' enerġija sostenibbli b'mod partikolari f'kuntest urban. Dan għandu jinkludi:(a) proġetti għall-binjiet pubbliċi u privati li jinkorporaw soluzzjonijiet għal-enerġija rinnovabbli u/jew għall-effiċjenza fl-użu tal-enerġija inkluż dawk ibbażati fuq l-użu tat-Teknoloġiji tal-Informazzjoni u tal-Komunikazzjoni (ICT);(b) investimenti favur il-produzzjoni kkumbinata ta' sħana u elettriku (CHP) u netwerks distrettwali ta' sħana/tkessiħ, b'mod partikolari mis-sorsi ta' enerġija rinnovabbli;(c) sorsi ta' enerġija rinnovabbli diċentralizzati installati fil-lokal;(d) trasport urban nadif bħala appoġġ għal iktar effiċjenza fl-użu tal-enerġija u l-integrazzjoni tas-sorsi ta' enerġija rinnovabbli;(e) infrastruttura lokali, inkluż is-sistema effiċjenti ta' dawl fit-toroq, meters intelliġenti, grids intelliġenti, li jagħmlu użu sħiħ mill-ICT.Il-faċilità tista' tipprovdi inċentivi u għajnuna teknika kif ukoll tqajjem għarfien dwar l-awtoritajiet nazzjonali u lokali, sabiex tiżgura li l-Fondi Strutturali u ta' Koeżjoni jintużaw bl-aqwa mod, f'każijiet ta' effiċjenza fl-użu tal-enerġija u t-titjib tal-enerġija rinnovabbli fid-djar u f'tip ta' binjiet oħra.Il-benefiċjarji tal-faċilità għandhom ikunu awtoritajiet pubbliċi, preferibbilment fil-livell reġjonali u lokali, jew entitajiet privati li jaġixxu f'isem dawn l-awtoritajiet pubbliċi. Se tingħata attenzjoni partikolari lill-proposti li jinvolvu l-kooperazzjoni ta' korpi bħal dawn mal-assoċjazzjonijiet tad-djar u l-aġenziji tal-iżvilupp.II. Kooperazzjoni mal-Intermedjarji FinanzjarjiIl-faċilità għandha tiġi implimentata minn intermedjarju finanzjarju wieħed jew aktar, bħalma huma l-Istituzzjonijiet Finanzjarji Internazzjonali (IFIs). L-għażla se ssir abbażi ta' wiri ta' ħila tal-intermedjarji finanzjarji fl-użu tal-finanzjament bl-iktar mod effiċjenti u effikaċi skont ir-regoli u l-kriterji stipulati f'dan l-Anness.L-intermedjarji finanzjarji għandhom ikunu konformi mar-rekwiżiti rilevanti dwar id-delegazzjoni tal-kompiti ta' eżekuzzjoni baġitarja stipulati fir-Regolament Finazjarju u r-Regoli ta' Implimentazzjoni tiegħu, b'mod partikolari fir-rigward ta' regoli ta' akkwist, kontroll intern, kontabbiltà u valutazzjoni esterna. L-ebda finanzjament ieħor għajr għall-miżati ta' ġestjoni jew spejjeż marbuta mal-istabbiliment tal-faċilità ma għandu jkun disponibbli għal dawk l-intermedjarji finanzjarji.It-termini u l-kundizzjonijiet dettaljati tal-faċilità, inkluż il-monitoraġġ u l-kontroll, għandhom ikunu stipulati fi ftehim(iet) bejn il-Kummissjoni u l-intermedjarji finanzjarji.III. Kundizzjonijiet ta' finanzjament u l-għażla u l-kriterji ta' eliġibbiltàIl-faċilità għandha tkun limitata għall-finanzjment tal-miżuri li għandhom impatt rapidu, sostanzjali u li jista' jitkejjel, fuq l-irkupru ekonomiku fi ħdan l-UE, iktar sigurtà tal-enerġija u tnaqqis fl-emissjonijiet tal-gass b'effett serra.Għandha tingħata attenzjoni xierqa sabiex jinkiseb fattur sinifikanti ta' xprunar bejn l-investiment totali u l-finanzjament tal-UE sabiex jiżdiedu l-investimenti sinifikanti fl-UE. L-awtoritajiet pubbliċi li jibbenefikaw mill-finanzjament għandhom ikunu konformi mal-kundizzjonijiet li ġejjin:(a) li jkunu impenjaw ruħhom fuq livell politiku sabiex inaqqsu it-tibdil fil-klima, inkluż miri preċiżi;(b) li jżommu inventarju tal-emissjonijiet u jiżviluppaw strateġiji multiannwali sabiex jilħqu l-miri tagħhom;(c) li jaċċettaw li jkunu pubblikament responsabbli għall-progress fl-istrateġija kumplessiva tagħhom.Il-miżuri ffinanzjati skont il-faċilità għandhom ikunu konformi mal-kriterji tal-għażla u tal-eliġibbiltà li ġejjin:(i) l-istabbilità u l-adegwatezza teknika tal-approċċ;(ii) l-istabbiltà tal-pakkett finanzjarju għall-fażi kollha tal-investiment tal-azzjoni;(iii) il-bilanċ ġeografiku tal-proġetti;(iv) il-maturità, li tfisser l-ilħuq tal-istadju ta' investiment, u n-nefqa sostanzjali mġarrba tal-kapital mill-iktar fis possibbli;(v) kemm in-nuqqas ta' aċċess għall-finanzi idewwem l-implimentazzjoni tal-azzjoni;(vi) kemm l-għajnuna tal-EEPR se tistimula l-finanzi pubbliċi u privati;(vii) (d) l-impatti soċjo-ekonomiċi kkwantifikati;(viii) l-impatti ambjentali kkwantifikati."Artikolu 2Dħul fis-seħħDan ir-Regolament għandu jidħol fis-seħħ l-għada li jiġi ppubblikat f' Il-Ġurnal Uffiċjali tal-Unjoni Ewropea .Dan ir-Regolament jorbot fl-intier tiegħu u huwa direttament applikabbli fl-Istati Membri kollha.Magħmul fi Brussell, […]Għall-Parlament Ewropew Għall-KunsillIl-President Il-President [1] Regolament (KE) Nru 663/2009 tal-Parlament Ewropew u tal-Kunsill tat-13 ta’ Lulju 2009 li jistabbilixxi programm li jgħin l-irkupru ekonomiku permezz tal-għoti ta’ għajnuna finanzjarja Komunitarja għal proġetti fil-qasam tal-enerġija.[2] Komunikazzjoni mill-Kummissjoni lill-Parlament Ewropew u l-Kunsill, ir-Rapport dwar l-implimentazzjoni tal-Programm Ewropew tal-Enerġija għall-Irkupru, COM(2010)191 finali.[3] It-tbassir ekonomiku intermedjarju tal-Kummissjoni fil-25 ta' Frar 2010, Stqarrija għall-Istampa tal-ECFIN tal-25 ta' Frar 2010.[4] It-Tieni Analiżi Strateġika tal-Politika dwar l-Enerġija tat-13 ta' Novembru 2008, Pjan ta’ Azzjoni tal-UE għas-sigurtà u s-solidarjetà tal-enerġija, COM (2008) 781 finali.[5] Id-Dikjarazzjoni tal-Kummissjoni tgħid dan li ġej: "Jekk il-Kummissjoni, meta fl-2010 tirrapporta dwar l-implimentazzjoni tar-Regolament konformement mal-Artikolu 28 tiegħu, tiskopri li ma jkunx possibbli li sa tmiem l-2010 tiġi allokata parti mill-fondi previsti għall-proġetti elenkati fl-anness għar-Regolament, il-Kummissjoni ser tipproponi, jekk ikun adatt u b'mod ġeografikament bilanċjat, emenda għar-Regolament li tippermetti l-finanzjament ta' proġetti fil-qasam tal-effiċjenza fl-enerġija u s-sorsi ta' enerġija li jiġġeddu, b'żieda mal-inizjattivi msemmija hawn fuq, inkluż kriterji ta' eliġibbiltà simili għal dawk applikabbli għall-proġetti elenkati fl-Anness għal dan ir-Regolament".[6] Il-Premessa nru 7 tal-EEPR jiddikjara dan li ġej: "F'każ li ma jkunx possibbli li l-fondi kollha jkunu allokati sa tmiem l-2010, il-Kummissjoni ddikjarat l-intenzjoni tagħha li, meta tirrapporta fl-2010 dwar l-implimentazzjoni ta' dan ir-Regolament, tipproponi, jekk ikun il-każ, miżuri li jippermettu l-finanzjament ta' proġetti konsistenti mal-Pjan ta' Rkupru, bħalma huma proġetti fl-oqsma tal-effiċjenza fl-enerġija u l-enerġija minn sorsi rinnovabbli".[7] ĠU C , , p. .[8] ĠU C , , p. .[9] ĠU C , , p. .[10] ĠU L 200, 31.7.2009, p. 31.[11] It-Tieni Analiżi Strateġika tal-Politika dwar l-Enerġija tat-13 ta' Novembru 2008, COM(2008)781.[12] It-Tieni Analiżi Strateġika tal-Politika dwar l-Enerġija tat-13 ta' Novembru 2008, COM(2008)781.